Z A P I S N I K
16. sjednice Vijeća Mjesnog odbora Jarun održane 22. rujna 2026. 
Zagreb, Hrgovići 57a s početkom u 19,00 sati

Nazočni članovi Vijeća:
Mario Devčić, Tatjana Čeko Vinković, Jela Gostimir, Laszlo Halasz, Ivana Hren, Viktor Kuharić, Ljiljana Marks-Šikić, Nikica Mihaljević, Tonči Perković i Damir Švizer.

Odsutni članovi Vijeća :
Lara Radaković.

Predsjedava gospodin Mario Devčić, predsjednik Vijeća.
Zapisnik vodi: Mario Devčić, predsjednik Vijeća. 

Predsjednik konstatira da je nazočno 10 od ukupno 11 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Predsjednik Vijeća daje zapisnik 15. sjednice na verifikaciju.
Vijeće prihvaća tekst Zapisnika 15. sjednice Vijeća, bez izmjena.

Na prijedlog predsjednika Vijeće jednoglasno utvrđuje 

DNEVNI  RED

	1. 
	Zaključak o redovnom korištenju prostora Mjesnog odbora Jarun 2026./2027. – donošenje zaključka

	2. 
	Zaključak o smirivanju prometa u Ulici Hinka Würtha kod kbr. 16  – donošenje zaključka

	3. 
	Pitanja, prijedlozi i obavijesti




Ad1. Zaključak o redovnom korištenju prostora Mjesnog odbora Jarun 2026./2027. – donošenje zaključka
Uvodno obrazloženje iznosi Predsjednik Vijeća.
U raspravi nitko ne sudjeluje.
Vijeće jednoglasno donosi

 Zaključak  o redovnom korištenju prostora Mjesnog odbora Jarun 2026./2027. 
(Zaključak se prilaže ovom zapisniku i njegov je sastavni dio.)

Ad2. Zaključak o smirivanju prometa u Ulici Hinka Würtha kod kbr. 16  – donošenje zaključka
Uvodno obrazloženje iznosi Predsjednik Vijeća.
U raspravi sudjeluju: Jela Gostimir, Viktor Kuharić i Damir Švizer, 
Vijeće jednoglasno donosi

 Zaključak  o smirivanju prometa u Ulici Hinka Würtha kod kbr. 16.
(Zaključak se prilaže ovom zapisniku i njegov je sastavni dio.)


Ad3. Pitanja, prijedlozi i obavijesti

Predsjednik obavještava članove Vijeća o: 
· izradi idejnog projekta za izgradnju spoja Ulice Ferdinada Budickog, Trpanjske ulice i Ulice Hrvatskog sokol te da je isti unijet u sustav e-dozvole 10. srpnja 2026. u svrhu ishođenja posebnih uvjeta u postupku izdavanja lokacijske dozvole



Član Vijeća Damir Švizer iznosi problem derutne klupice i oglasne ploče na lokaciji ulice Jarun kod kapelice. Predsjednik Vijeća će obići lokaciju i ovisno o zatečenom stanju poduzeti korake za dovođenje u red



Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Damir Švizer
	Problem derutne klupice i oglasne ploče u ulici Jarun kod kbr. 47. (kod kapelice) 


Predsjednik Vijeća će obići predmetnu lokaciju i ovisno o zatečenom stanju poduzeti korake da se klupica sanira ili zamijeni.


Sjednica je završila u 19:45 sati.

KLASA: 024-08/26-003/1987
URBROJ: 251-13-11-3/023-26-2
Zagreb, 22. rujna 2026.

Zapisnik uredio:
Zvonimir Mikša
Predsjednik
Vijeća Mjesnog odbora Jarun

Mario Devčić



Na temelju članka 11. stavka 5. Odluke o davanju na korištenje prostora mjesne samouprave (Službeni glasnik Grada Zagreba 20/26), članka 28. Poslovnika o radu Vijeća Mjesnog odbora Jarun, Vijeće Mjesnog odbora Jarun, na 16. sjednici, 22. rujna 2026., donijelo je

ZAKLJUČAK
o redovnom korištenju prostora

1. Vijeće je razmotrilo zaprimljeni zahtjeve za redovno korištenje prostora Mjesnog odbora Jarun, Hrgovići 57a.


2. Vijeće djelomično odobrava redovno korištenje prostora u razdoblju od 30. rujna 2026. do 31. kolovoza 2027., bez naknade:

· Ured 1, Hrvatski savez za yogu, 18:00 – 19:00 svaki četvrtak (odbija se termin 18:00 – 19:00, svaki ponedjeljak, zbog preklapanja s drugim korisnikom, Zagrebački savez sportske rekreacije „sport za sve“),
· Ured 4, Udruga Erazmo, 17:00 – 19:00 svaki utorak (odbija se termin 19:00 – 21:00, svaka srijeda, zbog preklapanja s drugim korisnikom, Udruga Poliglot).


3. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.


KLASA: 024-08/26-003/1987
URBROJ: 251-13-11-3/023-26-3
Zagreb, 22. rujna 2026.
	
PREDSJEDNIK VIJEĆA
MJESNOG ODBORA JARUN

Mario Devčić

							


	
Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Jarun na 16. sjednici, 22. rujna 2026., donijelo je

Z A K L J U Č A K
o smirivanju prometa u Ulici Hinka Würtha kod kbr. 16 

1. Vijeće Mjesnog odbora Jarun razmatralo je prijedlog građana o smirivanju prometa u Ulici Hinka Würtha kod kbr. 16.

2. Vijeće predlaže da Sektor za mobilnost Gradskog ureda za mjesnu samoupravu, promet, komunalne poslove, civilnu zaštitu i sigurnost razmotri zahtjev građana i donese adekvatno rješenje za smirivanje prometa na predmetnoj lokaciji.
3. Vijeće predlaže pojačani nadzor prometne policije na predmetnoj lokaciji u večernjim satima.
 
1. Zaključak dostaviti Vijeću Gradske četvrti Trešnjevka-jug.


KLASA: 024-08/26-003/1987
URBROJ: 251-13-11-3/023-26-4
Zagreb, 22. rujna  2026.

PREDSJEDNIK VIJEĆA
MJESNOG ODBORA JARUN

Mario Devčić











